
Mae gen i stori wych nid wyf yn credu wnewch chi gredu
Am Sion a’i garw balch
Un nos ar dô ein tŷ
Rhyw un o’r gloch oedd hi
Fe glywais inne ddau mewn strach!

Ni wna’i fyth anghofio
Roedd eira’n cwympo i lawr
Mae’n stori hollol wir
Am hynny dwi’n reit glir
Dyma’r hanes i chi gyd yn awr!

Dwi’n cofio gweld Sion Corn yn sefyll ar ben tô tŷ ni
Yn gweiddi nerth ei ben
Roedd Rwdolff ‘di cael strop
Roedd e wedi dod i stop
Dyma’r carw’n dechre llefen.

Pam dwi’n gorfod hedfan
Drwy’r nos i dai y plant?
Dwi ddim yn hoffi uchder
Ac mae’r pwysau wrth fy nghefn
Fel petaem yn cario eliffant!

Dwi’n cofio gweld Sion Corn yn meddwl ar ben tô tŷ ni
Pendroni am y gore
Sut oedd cael ei ffrind
I symud ac i fynd?
Dyma dd’wedodd e.

Gwranda di ‘r hen gyfaill
Dwi’n addo, ar fy llŵ
Os na ‘nei di dy waith
Fe gei di, wir mae’n ffaith
Dy ddanfon a’th gloi fyny yn y sŵ!

Dwi’n cofio gweld Sion Corn yn gwenu ar ben tô tŷ ni
Yn chwerthin wrth i’w garw
Neidio i gefn y sled
A dweud ‘Full speed ahead!
Y sŵ sydd yn fy ngalw!’

Dwi am fyw ‘da’r pengwins,
Y llewod a’r jiraff
Am halibalŵ
Wel ie, dyna sŵ
Ymlacio wna i, ma hynny’n saff.

A dyna’r stori wych nid wyf yn credu i chi gredu
Ddigwyddodd un Nadolig
Aeth deuawd lawr i un
Mae Sion ar ben ei hun!
Nid wy’n siwr os gwelwn fyth ei debyg!
